cyanic-selkie/wikianc huggingface dataset:
Rihards Vāgners
Rīgas posms
Tas ir tas pats virziens, ko Vāgners vēlāk kritizēja, arī Džakomo Meierbēru, tas izpaudās arī traktātā "Opera un drāma", kur atzīmējis, ka mūzika, kurai operā vajadzētu būt izteiksmes līdzeklim, kļuvusi par galveno motīvu, drāma, kurai būtu jābūt mērķim, kļuvusi par līdzekli. Opera pārvērtusies par āriju un duetu virkni, kas sarausta drāmu sīkos gabaliņos, ir daudz bezsaturīgu melodiju. Šie uzskati komponistam raksturīgi vēl ilgi, radot konfliktus arī vēlākajos gados, strādājot Drēzdenes opernamā. Komponists pats apzinājies savus jaunības maldus un centās tos šādā veidā izpirkt, tātad "Rienci" daudzējādā ziņā ir banāla, tajā daudz vienveidības, bezsaturīgu gājienu.
Centrālais posms
Šīs sajūtas lielā mērā prasīja pārkārtojumus "Klīstošā holandieša" koncepcijā. Jau tad viņu aizrāva arī sižeti "Tannheizeram" un "Loengrīnam", ar kuriem viņu iepazīstināja draugs filologs Semjuels Lērss
Gulivera ceļojumi
"Lemjuela Gulivera, sākumā ķirurga, vēlāk vairāku kuģu kapteiņa ceļojumi pie dažām tālām pasaules tautām" (en), labāk pazīstams ar nosaukumu "Gulivera ceļojumi" (Gulliver's Travels) ir angļu/īru rakstnieka Džonatana Svifta romāns. Tā ir angļu literatūras klasika. Darbs ir satīra par cilvēka dabu un "ceļotāju stāstu" literārā apakšžanra parodija.
"Gulivera ceļojumi" tika anonīmi izdoti 1726. gadā ar nosaukumu Travels into Several Remote Nations of the World. Darbs iemantoja popularitāti jau pašā sākumā. Romānā Lemjuels Gulivers dodas ceļojumā pie dažādām attālām tautām, tai skaitā uz Liliputiju, kur dzīvo 15 cm gari cilvēki.
Māksla
Vārds "māksla" tiek lietots saistībā ar dažādiem radošās izpausmes veidiem, piemēram, mūziku, literatūru, fotomākslu, deju, teātri u.c. Visbiežāk par to runā saistībā ar vizuālajām mākslām, piemēram, glezniecību, tēlniecību un grafiku. Tomēr par mākslu runā arī saistībā ar citiem mākslas veidiem, kas iedarbojas uz pārējām maņām, piemēram, mūzika iedarbojas uz dzirdi. Filosofijas nozare, kas nodarbojas ar jautājumiem par mākslu ir estētika.
EAP P238
EAP P238 vairs netiek lietots (pēdējais starts bija 2004. gada 18. decembrī); tagad Ariane 5 versijās izmanto starta paātrinātāju jaunāku modifikāciju EAP P241.
Valērijs Buhvalovs
Valērijs Buhvalovs (dzimis, Rēzeknē) ir Latvijas krievu izcelsmes pedagogs, pedagoģijas zinātņu doktors un politiķis. 9. Saeimas deputāts, pārstāvot politisko apvienību PCTVL, Krievu skolu aizstāvības štāba aktīvists.
Kārlis Hūns
Biogrāfija
Dzimis 1831. gada 13. novembrī (pēc citiem datiem — 13. decembrī ) Madlienas skolotāja, ērģelnieka un ķestera Kārļa Frīdriha Hūna un viņa sievas Luīzes Dorotejas, dzimušas Fogeles, piecu bērnu ģimenē. Viņa tēvs skolotājs Kārlis Frīdrihs Hūns bija dzimis Mazbrenguļu muižā (Alt Wrangelshof, tagad Valmieras novadā), bet viņa māte Luīze Doroteja bija Ķeipenes Stūres kroga krodzinieka Jēkaba Fogeļa meita.
Viktors Hausmanis
Dzīvesgājums
Dzimis 1931. gadā Jelgavā. 1954. gadā absolvēja Liepājas Pedagoģisko institūtu. No 1957. līdz 1992. gadam strādāja Latvijas Zinātņu akadēmijas Valodas un literatūras institūtā; kopš 1992. gada viņa darbavieta ir Latvijas Universitātes Literatūras, folkloras un mākslas institūts. No 1973. līdz 1984. gadam bija institūta direktora vietnieks, no 1983. līdz 1999. gadam — direktors, no 1999. līdz 2013. gadam — Literatūras vēstures nodaļas vadītājs. No 1989. līdz 2001. gadam vadījis Latvijas Zinātņu akadēmijas Humanitāro un sociālo zinātņu nodaļu.
1959. gadā kļuvis par Latvijas Teātra darbinieku savienības biedru, 1965. gadā — Latvijas Rakstnieku savienības biedru.
Histogramma
Histogramma ir stabiņveida diagramma, kas sastāv no taisnstūriem, kuru platums atbilst pazīmes vērtības intervāla garumam. Tas tiek atlikts uz horizontālās ass, bet uz vertikālās ass tiek atlikts vērtības biežums. Histogrammas lielākoties izmanto nepārtrauktu un grupētu datu attēlošanai. Šo metodi pirmo reizi ir sācis izmantot Karls Pīrsons.
Mihaels Šūmahers
Pēc sportista karjeras beigām
2013. gada decembrī M. Šūmahers, slēpojot Francijas Alpos, guva smagu galvas traumu un tika nogādāts slimnīcā Grenoblē kritiskā stāvoklī. Sportists ilgstoši atradās komā. 2014. gada jūnijā tika izplatīta informācija, ka M. Šūmahers ir pametis slimnīcu, viņa veselības stāvoklis ir uzlabojies un bijušais sportists rehabilitāciju turpina Lozannā, Šveicē.
Jūlijs Feders
Dzīvesgājums
Vairums zināmo Federa darbu atrodas Latvijas Nacionālajā mākslas muzejā, viena ainava Tukuma mākslas muzejā. Vairāki darbi ir Krievijas muzejos, kā arī privātkolekcijās. Federa ainavas tikušas pastāvīgi eksponētas retrospektīvajās izstādēs Latvijā.
Kompass
Kompass (no de, kas savukārt no it — 'cirkulis' un compassare — 'mērīt soļiem') ir navigācijas instruments Zemes debespušu noteikšanai. Tas norāda ģeogrāfisko vai magnētisko meridiānu. Visplašāk pazīstams ir magnētiskais kompass. Kompasa galvenās sastāvdaļas ir kompasa kārbiņa, kompasa roze (disks ar skalu no 0° līdz 360°) un magnetizēta šautra, kas, brīvi griežoties, Zemes magnētiskā lauka ietekmē nostājas ziemeļu-dienvidu virzienā. Ir arī nemagnētiskie kompasi, kā žirokompasi un radiokompasi.
Kompasa roze
Lai viegli noteiktu debespuses ar kompasu, tajā ir iebūvēta kompasa roze, saukta arī par vējrozi, kas ir disks ar skalu no 0° līdz 360°, kā arī ar atzīmētiem debespušu saīsinājumiem. Uz ziemeļiem (N vai Z) ir vērsti 0°, uz austrumiem (E, O vai A) — 90°, uz dienvidiem (S vai D) — 180°, bet uz rietumiem (W vai R) ir 270°. Starp šīm četrām pamata debespusēm nereti vēl tiek atzīmēti ziemeļaustrumi (NE, NO vai ZA; 45°), dienvidaustrumi (SE, SO vai DA; 135°), dienvidrietumi (SW vai DR; 225°) un ziemeļrietumi (NW vai ZR; 315°). Var arī vēl sīkāk iedalīt, piemēram, ziemeļrietumrietumi (NWW vai ZRR), dienvidaustrumdienvidi (SES, SOS vai DAD) un tā tālāk.
Vēsture
1933. gadā somu izgudrotājs un sportists Tomass Vohlonens (Tuomas Vohlonen) iesniedza patenta pieteikumu par ar šķidrumu pildītu magnētisko kompasu. Šķidrums zināmā mērā bremzēja magnētisko adatu, un tā miera stāvoklī nostājās daudz ātrāk nekā tradicionālajos kompasos. Šķidruma kompasi eksistēja jau agrāk, bet Vohlonens izveidoja kapsulu no elastīga materiāla, kas novērsa burbuļu rašanos, neatkarīgi no temperatūras un atmosfēras spiediena.
Morīna O'Hāra
Morīna O'Hāra (en, dzimusi, mirusi ) bija īru izcelsmes amerikāņu aktrise un dziedātāja.
Morīna O'Hāra filmējusies 65 kino un TV filmās un seriālos. Viņa piederēja pie Holivudas Zelta laikmeta aktrisēm. 1960. gadā Morīnai O'Hārai piešķīra zvaigzni Holivudas Slavas alejā.
Aktrises autobiogrāfija  'Tis Herself tika publicēta 2004. gadā un kļuva par The New York Times bestselleru.
Čada ezers
Čada ezers ir nozīmīgs dzīvajai dabai, tai skaitā krokodiliem, zivīm un daudzām putnu sugām. Nigērijā ir izveidots Čada ieplakas nacionālais parks.
Cēsu pulka skolnieku rota
Kaujas darbība
Skolnieku rota piedalījās visās Cēsu pulka izcīnītajās kaujās, sākot ar Cēsu kaujām. Pirmo sadursmi rotas izlūki piedzīvoja jau 5. jūnijā uz Amatas tilta, kad viņi kā apkārtnes pazinēji tika piekomandēti pie igauņu bruņu vilciena Kalew. 6. jūnijā pēc trauksmes pulksten 2 naktī rotu nosūtīja uz pozīcijām. Pēc Landesvēra uzbrukuma rota, sedzot pārējo pulka vienību atkāpšanos, bija spiesta atiet uz Raunas pozīcijām pie Meijermuižas. Šajā kaujā rota zaudēja savu pirmo kritušo E.Krieviņu. Pēc atkāpšanās uz Jaunraunas rajonu Cēsu pulku nomainīja igauņu 6. pulks. Cēsu pulks tika izvietots Lodes stacijas apkārtnē. Šeit Skolnieku rota saņēma papildinājumus un izvietojās izveidotajās aizsardzības pozīcijās.
Glezniecība
Glezniecības uzdevums
Atkarībā no izvirzītā mērķa un uzdevuma attiecībā pret glezniecības mākslas darbu, glezniecība tiek iedalīta stājglezniecībā, monumentālajā glezniecībā, ar ko saprot plafonus, panno un sienas gleznojumus, kā arī miniatūru glezniecībā un svētbilžu glezniecībā.
Balticconnector
Gāzes vada 77 km garais zemūdens posms ieguldīts Somu līča dibenā no Inko Somijā līdz Paldiskiem Igaunijā. Balticconnector sauszemes cauruļvada garums Somijā ir 21 km, bet Igaunijā — 55 km; tas savieno abu valstu dabasgāzes pārvades sistēmas.
Projekta izmaksas bija 250 miljonus eiro, no tām 75 % tika segtas ar Eiropas Savienības Eiropas infrastruktūras savienošanas instrumenta Connecting Europe Facility (CEF) līdzfinansējumu.
Janis Rozentāls
Dzīves gājums
Pēc Pirmā pasaules kara sākuma un Vācijas armijas tuvošanās Rīgai Rozentāls 1915. gadā kopā ar ģimeni pārcēlās uz Helsinkiem. 1916. gadā viņš smagi saslima un mira 1916. gada 26. decembrī Brendas salā Helsinkos pie molberta ar otu rokā. 1920. gadā Rozentāla pīšļus no Helsinkiem pārapbedīja Rīgas 2. Meža kapos.
Varšava
Vēsture
1596. gadā Polijas karalis Sigismunds III Vāsa pārcēla valsts galvaspilsētu no Krakovas uz Varšavu. 1794. gadā Suvorova karaspēkam ieņemot pilsētu, notika Pragas slaktiņš. 1795. gadā Varšavu anektēja Prūsija un tā kļuva par Jaunās Austrumprūsijas (Neu-Ostpreussen) provinces galvaspilsētu. 1807. gadā pilsētu ieņēma Napoleons tā kļuva par Varšavas hercogistes galvaspilsētu.
1918. gadā tā kļuva par neatkarīgas Polijas galvaspilsētu. 1920. gadā Poļu-padomju kara laikā ap pilsētu notika smagas kaujas, kurās uzvarēja Polijas karaspēks.
Napoleons Bonaparts
Napoleona kari
1801. gadā Napoleons parakstīja sadarbības līgumu ar Spāniju, kļūstot par Spānijas karaļa sabiedroto. 1808. gadā, kad Spānijā nāca pie varas jauns karalis, Napoleons vairs nevēlējās sadarbību un panāca, ka par Spānijas karali tika kronēts viņa brālis Žozefs, kurš līdz tam bija Neapoles karalis. Napoleons vēlējās iekļaut Spāniju savā impērijā un arī kontinentālajā blokādē pret Angliju, tāpēc ieveda Spānijā 300 000 karavīru lielu armiju. Viņam pretī stājās spāņu armija, ko atbalstīja Anglija, kā arī spēcīgi spāņu partizāni. Tomēr Napoleons pakļāva sev gan Spāniju, gan Portugāli un noturējās tur līdz pat 1813. gadam.
Andris Šnē
Biogrāfija
1997. gadā absolvējis Latvijas Universitātes Vēstures un filozofijas fakultāti. 1994. gadā kļuvis par Valsts kultūras pieminekļu aizsardzības inspekcijas Arheoloģijas centra speciālistu, 2002. gadā — par centra vadītāju.
Banska Štjavnicas apriņķis
Banska Štjavnicas apriņķis ir Slovākijas Banska Bistricas apgabala administratīvā iedalījuma vienība. Robežojas ar Banska Bistricas apgabala Žarnovicas, Žaras pie Hronas, Zvolenas un Krupinas apriņķiem, kā arī Nitras apgabala Levices apriņķi.
Jūlijs Vanags
Biogrāfija
Vairāku lugu, libretu autors (vairāki darbi tapuši sadarbībā ar citiem rakstniekiem, piemēram, Aleksandru Čaku), rakstījis kinoscenārijus, grāmatas bērniem. Tikuši izdoti vairāki dzejoļu krājumi. Dzejā paudis padomju ideoloģiju. Nodarbojies arī ar krievu, baltkrievu, ukraiņu autoru darbu tulkošanu. 1953. gadā saņēmis Latvijas PSR Nopelniem bagātā kultūras darbinieka goda nosaukumu, 1979. gadā — Baltkrievijas PSR Nopelniem bagātā kultūras darbinieka goda nosaukumu.
Vilhelms Purvītis
Daiļrades raksturojums
Viņa radīto darbu skaits mērāms tūkstošos, taču daudzus no saviem darbiem mākslinieks publiskajās izstādēs nerādīja un rūpīgi krāja tos savā dzīvoklī. Liela daļa darbu gāja bojā 1944. gada vasarā aviācijas uzlidojumu laikā Jelgavā. Purvīša darbi saglabājušies Latvijas Nacionālajā mākslas muzejā Rīgā, Liepājas Vēstures un mākslas muzejā, Tukuma Mākslas muzejā, Valsts Krievu mākslas muzejā Sanktpēterburgā un privātkolekcijās.
Banska Bistricas apgabals
Banska Bistricas apgabals ir viens no Slovākijas apgabaliem. Tas robežojas ar Ungāriju dienvidos, Nitras apgabalu rietumos, Trenčīnas apgabalu ziemeļrietumos, Žilinas apgabalu ziemeļos, Prešovas apgabalu ziemeļaustrumos un Košices apgabalu austrumos.
Uraninīts
Uraninīts (urāna piķis, nasturāns) ir ar urānu bagāts (88,15%) minerāls, kas galvenokārt sastāv no UO2 (urāna oksīda), bet satur arī UO3, svina, torija un retzemju elementu oksīdus. Tas vienmēr satur arī rādiju un hēliju, kas rodas, urānam sadaloties. Dažreiz tiek uzskatīts, ka franču fiziķis Anrī Bekerels 1896. gadā atklāja radioaktivitāti, izmantojot uraninīta paraugu, taču īstenībā tika izmantoti mākslīgi urāna sāļi. Marija Kirī atklāja rādiju no Jahimovas (Čehija) atvestā uraninīta paraugā; šajā minerālā tika atklāti arī tādi radioaktīvi elementi kā polonijs un aktīnijs. Arī hēliju atklāja uraninīta paraugā pēc tam, kad šāda elementa eksistenci pierādīja Saules spektroskopiskie uzņēmumi. Uraninīts satur arī nelielu daudzumu svina izotopu — Pb-206 un Pb-207. Šie izotopi ir attiecīgi urāna izotopu U-238 un U-235 radioaktīvās sabrukšanas gala produkts.
Zadara
Vēsture
IX gadsimta sākumā karalis Tomislavs to iekļāva agrīnajā Horvātijas valstī. Viduslaikos pilsēta bija pazīstama ar vārdu Zara, un tā bija autonoma pilsēta te Venēcijas republikas, te Ungārijas sastāvā.
Starp pasaules kariem Zara, atšķirībā no pārējās Dalmācijas, bija Itālijas sastāvā. 2. pasaules kara laikā Sabiedrotie to bombardēja 72 reizes, gandrīz pilnībā nopostot pilsētu. Pēc kara tā iekļāvās Dienvidslāvijā, bet pilsētas itāliešu iedzīvotāji aizbēga vai tika padzīti uz Itāliju.
Cilvēki
Zadarā dzimuši:
Johans Valters
Johans Teodors Eižens Valters, no 1906. gada parakstījies kā Johans Valters-Kūravs (de, ru; 1869—1932) bija vācbaltiešu gleznotājs, viens no latviešu nacionālās glezniecības skolas aizsācējiem, viens no ievērojamākajiem latviešu žanristiem 19. gadsimta 90. gadu vidū. Valters gleznojis ainavas, portretus, sadzīves žanra ainas, aktus. Strādājis galvenokārt eļļas tehnikā. Valters uzskatāms par izsmalcinātu, jūtīgu koloristu, kura individuālajā stilā sākotnēji atspoguļojas reālistiskas plenēra glezniecības, impresionisma, jūgendstila ietekme.
Vācijas periodā ekspresionisma ietekmē Valteram izveidojās pilnīgi atšķirīga nosacīta, abstrahēta gleznošanas izteiksme.
Dzīvesgājums
"Rūķa" ideju rosināts, Valters intensīvi pievērsās sava novada lauku dzīves tēlojumam ("Vērpēja" u.c.). Pēc akadēmijas beigšanas mākslinieks atgriezās Jelgavā. Šajā periodā Valters daudz gleznoja, strādāja pedagoga darbu, kā arī Jelgavas Amatnieku biedrībā lasīja lekcijas par mākslu. Līdz 1906. gadam darbojās J. Valtera mākslas studija, kurā mācījušies vairāki vēlāk labi pazīstami mākslinieki, kā Ģederts Eliass un Sigismunds Vidbergs. Kopā ar Vilhelmu Purvīti Valters Jelgavā sarīkoja mākslas izstādi.
Turkanas ezers
Antropoloģiski atklājumi ezera apkaimē
Pirms diviem - trim miljoniem gadu ezers bija lielāks un apkaime - auglīgāka. Šeit dzīvoja pirmie hominīdi. Ezera apkaimē Ričards Līkijs veicis daudzus pasaules zinātnei ļoti nozīmīgus antropoloģiskus izrakumus. Ezera apkaimē atrasts arī jaunas cilvēku ģints sugas galvaskauss, suga nosaukta ezera vārdā Homo rudolfensis. 1984. gadā šeit tika atklāts Turkanas zēns - praktiski pilns Homo erectus skelets. Šeit atklāts arī 3,5 miljonus gadu vecs galvaskauss, kas pieder jaunatklātai sugai Kenyanthropus platyops.
Rubenšs Barikello
Karjera
Aizvadījis trīs gadus Honda komandā, Barikello. gadā startēja Brawn GP komandā kopā ar Džensonu Batonu, kurš togad izcīnīja čempiona titulu. Barikello līdz pat priekšpēdējam posmam cīnījās par čempiona titulu, tomēr sezonas kopvērtējumā ieņēma trešo vietu.
Marija Sklodovska-Kirī
Zinātniskie pētījumi
Sorbonā viņa satika citu pasniedzēju Pjēru Kirī un apprecējās. Kopā viņi pētīja radioaktīvos materiālus, it īpaši urāna rūdu uraninītu. Laboratorijā viņi pārstrādāja 8 tonnas urāna sāļu 4 gados. No urāna rūdas tika iegūts rādijs. 1898. gadā viņi atklāja jaunu ķīmisko elementu poloniju, nosaukumu tam dodot par godu Marijas Kirī dzimtenei Polijai.
1903. gadā Marijai un Pjēram Kirī piešķīra Nobela prēmiju fizikā "par viņu izcilajiem sasniegumiem pētot radiāciju". Apbalvošanas ceremonijā, Kirī izteica vēlmi izveidot savu laboratoriju vai pat institūtu radioaktivitātes pētniecībai. Viņu ideja tika īstenota, bet daudz vēlāk.
1921. gadā Sklodovska-Kirī apmeklēja ASV, kur Baltajā namā no prezidenta Vorena Hārdinga saņēma dāvanu — ASV laboratorijās iegūtu 1 gramu rādija turpmākiem eksperimentiem. Otrās ASV vizītes laikā 1929. gadā viņa saņēma ziedojumu, vairāku gramu rādija apjomā izmantošanai Varšavas Rādija institūtā, kas uzsāka darbu 1932. gadā.
Brezno apriņķis
Brezno apriņķis ir Slovākijas Banska Bistricas apgabala administratīvā iedalījuma vienība. Robežojas ar Banska Bistricas apgabala Revūcas, Rimavska Sobotas, Poltāras, Detvas, Zvolenas un Banska Bistricas apriņķiem, Žilinas apgabala Ružomberokas un Liptovski Mikulāšas apriņķiem, Prešovas apgabala Popradas apriņķi, kā arī Košices apgabala Rožņavas apriņķi.
Konstantīns Čakste
Dzīvesgājums
Kopš vācu okupācijas sākuma Čakste stājās sakaros ar dažādām nacionālās pretestības grupām, kas iestājās par neatkarīgas un demokrātiskas Latvijas atjaunošanu, balstoties uz 1922. gada Satversmi. 1943. gada 13. augustā Latvijas Centrālās Padomes dibināšanas sēdē viņu ievēlēja par LCP priekšsēdētāju. Čakste darbojās LCP Juridiskajā komisijā un ir rediģējis LCP programmu, kā arī piedalījies LCP nelegālā izdevuma Jaunā Latvija izdošanā. Čakste nodibināja un uzturēja sakarus ar Latvijas diplomātiskajiem pārstāvjiem ārvalstīs, kā arī ar igauņu un lietuviešu nacionālās pretestības kustībām.
1944. gada 29. aprīlī Gestapo (Geheime Staatspolizei) Čaksti arestēja. Tika arestēti arī citi LCP locekļi. Apcietināto LCP darbinieku lietu Gestapo izmeklēja līdz 1944. gada 1. septembrim, kad K. Čaksti, Bruno Kalniņu un Ludvigu Sēju no Rīgas Centrālcietuma pārveda uz Salaspils koncentrācijas nometni. 10. septembrī no Salaspils ar tvaikoni “Celebes” viņus pārveda uz Dancigu un ieslodzīja Štuthofas koncentrācijas nometnē. Čakste mira 1945. gada 22. februārī ceļā no Štuthofas nometnes uz Lauenburgas koncentrācijas nometni, apglabāts Genšas ciemā, vēlāk pārapbedīts Krempas Kašupskas Nāves marša upuru kapsētā (apbedījums Z-V-23) Polijā.
Fernando Alonso
Karjera
. gadā Alonso bija Renault (Benetton pēctece) komandas testpilots, bet. gadā kļuva par komandas otro pilotu un Jarno Trulli komandas biedru. Savā pirmajā sezonā ar Renault pilots izcīnīja gan savu pirmo pole-position, gan pirmo pjedestālu, gan arī pirmo uzvaru. . gadā viņš vēl vairākkārt kāpa uz pjedestāla, tomēr veiksmīgāka izrādījās. gada sezona, kurā Alonso izcīnīja savu pirmo titulu, pārspējot Kimi Reikenenu. Tobrīd Alonso kļuva par jaunāko Formula 1 čempionu, pārspējot Emersona Fitipaldi. gadā uzstādīto rekordu. . gadā Alonso vēlreiz izcīnīja titulu, šoreiz cīņā ar Mihaelu Šūmaheru.
Tangaņikas ezers
Ģeogrāfija
Ezera lielais dziļums un atrašanās tropu joslā noslāņo ezera ūdeni dziļuma joslās, kas savā starpā nesajaucas. Lielākā dziļumā atrodas ūdens bez skābekļa.
Viktorijas ezers
Ezers atrodas vairākās valstīs — Kenijā, Tanzānijā un Ugandā. Ezerā ir vairāk nekā 3000 salu, daudzas no tām ir apdzīvotas. Pazīstamākās salas ir Ugandas teritorijā esošās Seses salas, kuras kļūst par aizvien populārāku tūrisma objektu. Ukereves sala ir lielākā ezerā, platība 530 km², sestā lielākā ezera sala pasaulē.
Kopš XX gadsimta sākuma ezers tiek izmantots prāmju satiksmei, kas savieno ezera krastā esošās pilsētas. 1996. gada 21. maijā ezerā nogrima tvaikonis "MV Bukoba", līdzi paņemot gandrīz 1000 cilvēku dzīvības.
Vladimirs Einiņš
Uzvārds mainījies dzimtsarakstu nodaļas kļūdas dēļ 1950. gadā.
Egila sāgas
Egila sāga radusies ap 1200. gadu, bet ietver ievērojami senāku materiālu. Uzskata, ka to literāri apstrādājis Īslandes valstsvīrs un dzejnieks Snorri Sturlusons (1178.-1241). Sāgā stāstīts par Kvedulfa dzimtas ķildu ar Norvēģijas ķēniņiem. Šīs sāgas varonis Egils Skallagrimsons (Egils Skallagrimura dēls) ir vēsturiski pierādāma persona. Viņš dzīvojis no 900. līdz 982. gadam un sirojis Dānijā, Frīzijā un Anglijā.
Uzskata, ka ap 925. gadu Egila karadraudze ieradās Kursā (tekstā: Kúrland). Egila sāgas 46. nodaļā vēstīts par to, ka sākumā vikingi ar kuršiem (tekstā: Kúrir) uz pusgadu noslēdza pamieru un tirdzniecības līgumu. Kad līguma laiks beidzās, viņi sāka laupīt un Egils kopā ar citiem vikingiem nokļuva gūstā kādā mājā, kur jau ilgāku laiku kā karagūsteknis dzīvoja vikings Akis.
Smalkais papagailis
Barība
Smalkie papagaiļi ļoti bieži dodas baroties tālu no savām atpūtas vietām. Kokā, kurā ir daudz augļu, nolaižas neskaitāmi daudz papagaiļu.
Rūdolfs Bangerskis
Literatūra
Ģenerālis Rūdolfs Bangerskis Daugavgrīvas latviešu strēlnieku bataljona komandiera Rūdolfa Bangerska fotoportrets
Rukvas ezers
Rukvas ezers (sw) ir beznoteces ezers Āfrikā, Tanzānijas dienvidrietumos, ceturtais lielākais Tanzānijā. Ezera ūdens nav saldūdens, tam ir sārmains sastāvs. Ezeram ir tektoniska izcelsme, tas atrodas Austrumāfrikas Lielā rifta zonā. Ezers izvietots starp diviem līdzīgas izcelsmes, daudz lielākiem ezeriem — Tangaņikas ezeru un Ņasas ezeru. Laika gaitā Rukvas ezers ir strauji mainījis izmēru mainīgās pieteces dēļ. Ezera ziemeļu krastā atrodas liela paliene ap 1300 km² platībā, kas lietus sezonas laikā pārplūst.
Senprūšu valoda
Vēsture
Prūši ap 1200. gadu apdzīvoja Austrumprūsijas apgabalu starp Vislu rietumos un Kēnigsbergu (tagad Kaļiņingrada) austrumos. Austrumos senprūšu robežas, iespējams, stiepās līdz kuršu apdzīvotajiem novadiem, dienvidos — rietumu galindiem (vēlāk ar poļiem), rietumos (gar Vislas un Nogatas upēm) — vācu ciltīm.
Valodas rekonstruēšana un atdzīvināšana
Rīdzinieks Raitis Simsons 80. gadu beigās un 90. sākumā publicēja informatīvo izdevumu "Prūsas Wāistis", kur liela daļa tekstu bija jaunprūšu valodā. 1989. gadā izveidojās prūšu klubu apvienība "Prūsa", kurā bija jaunprūšu valodas un kultūras interesenti no Lietuvas, Latvijas, Kaļiņingradas apgabala, no Polijas un nelielā skaitā no Vācijas. 1990. gados muzikālā kopa "Kūlgrinda" ierakstījusi albumu ar sakrālajiem dziedājumiem jaunprūšu valodā, bet Kaļiņingradas apgabalā 1990. gadu vidū nodibinājās prūsiski muzicējoša grupa "Romowe Rikoyto".
Entonijs Deividsons
Karjera
. gadā, kad Takuma Sato saslima, viņš vienu sacīksti aizvietoja japāni, taču jau otrajā aplī izstājās sakarā ar viņa formulas dzinēja defektu. Pirmo sezonu kā pamatsastāva pilots Deividsons aizvadīja. gadā, būdams Aguri komandas pilots. komandas menedžeris Daniele Audeto, atbildot uz jautājumu par to, vai Deividsons brauks komandā arī. gadā atbildēja: "Noteikti, 100 procenti." Deividsona karjera F1 pagaidām ir beigusies sakarā ar Aguri komandas bankrotu, tomēr kopš tā viņš kopš tā laika ir testējis Honda komandas formulas. . gada sezonā Deividsons bija Brawn GP komandas rezerves pilots.
Entonijs Deividsons ir BBC Radio 5 Live Formula 1 sacīkšu komentētājs.
Moluku kakadu
Barība
Būtiska ēdienkartes daļa ir tropu koku lielie augļi. Regulāri apmeklē labības laukus un kokosriekstu plantācijas, kuros var nodarīt ievērojamus postījumus. Labprāt mielojas ar kokosriekstu pienu. Lai tam piekļūtu, putns ar cieto un aso knābi pārsit cieto čaulu.
Deivids Līns
Sers Deivids Līns (en; dzimis, miris ) bija angļu kinorežisors, scenārists, kinoproducents un filmu montāžas autors.
Grasshopper Club Zürich
Komandas sastāvs
.
Ronis (zemūdene)
Vēsture
1923. gada 14. jūlijā Kara ministrija iesniedza Ministru kabinetam izskatīšanai likumprojektu par kara flotes būvprogrammu. Saskaņā ar iesniegto programmu ārzemēs būtu jāuzbūvē četras zemūdenes. Bet finansiālo līdzekļu trūkuma dēļ šo programmu nācās saīsināt, četru gadu laikā nolēma iepirkt divas zemūdenes. Pēc debatēm Saeimā, galu galā 1924. gada aprīlī pieņēma lēmumu, ka līdz 1928. gadam uzbūvēs divas zemūdenes, divus mīnu kuģus aizžogotājus un pašu spēkiem saražos 500 jūras mīnas.
Rīdigers fon der Golcs
Karš
1917. gada jūnijā, gatavojoties Vācijas Pavasara ofensīvai, Rīdigers fon der Golcs tika iecelts par 37. kājnieku divīzijas komandieri, bet 1918. gada februārī par Dancigā saformētās Baltijas jūras divīzijas (Ostsee-Division) komandieri. Ap 9500 kareivju divīziju veidoja 12. landesvēra (rezerves) divīzija, jēgeru bataljoni un velosipēdistu rotas. 1918. gada aprīļa sākumā to nosūtīja uz Somiju, kuras valdība Pilsoņu karā cīņai pret Sarkanajiem gvardiem lūdza Vācijas militāro palīdzību. 3. aprīlī vācieši izsēdās Hanko pussalā, ātri atbrīvoja Helsinkus no sarkanajiem un līdz mēneša beigām nodrošināja Somijas neatkarību. Divīzija līdz 30. maijam Somiju atstāja, bet Golcs palika kā Vācijas valdības pārstāvis.
Saskaņā ar 3. jūlijā noslēgto Strazdumuižas pamiera līgumu vācu karaspēkam līdz 5. jūlija vakaram bija jāpamet Rīga un visdrīzākā laikā jāatstāj Latvijas teritorija. Golcs sāka Vācijas armijas vienību nosūtīšanu uz dzimteni, taču lielākā daļa brīvprātīgo algotņu vēlējās palikt Latvijā. 21. septembrī Golcs noslēdza līgumu ar Pāvelu Bermontu, saskaņā ar kuru vācu okupētās teritorijas civilpārvaldi nodeva Bermontam, un vācu vienības iekļāvās Rietumu brīvprātīgo armijas sastāvā.
Krievzemes karaļi
Vēsture
Tā kā Volīniju pakļāva Lietuvas dižkunigaiši, tad Ģedimins sevi dēvēja par "lietuvju un daudzu krievu karali", arī Vītauts Dižais tika dēvēts par "Lietuvas un Krievijas lielkņazu" (Alexander alias Wytolbdus Dei gracia Magnus Dux Littwanie et Russye), bet Jagailis par "lietuvju karali un hercogu, Krievijas kungu un mantinieku" (magnus Rex vel dux litwanorum, Russieque dominus et here).
Hidrohlortiazīds
Pielietošana medicīnā
Kā diurētisku preparātu nozīmē pie lielā un mazā asinsrites loka sastrēguma, saistīta ar sirds-asinsvadu nepietiekamību; aknu cirozes ar portālo hipertensiju; nefozes un nefrīta (izņemot smagas progresējošas formas ar kamoliņu filtrācijas mazināšanos); grūtnieču toksikozes (nefropātija, tūskas, eklampsija); premenstruālos stāvokļos, ko pavada sastrēguma parādības.
Kjogas ezers
Ezers ir salīdzinoši sekls. Zonas, kas seklākas par 3 m, blīvi aizaugušas ar ūdensrozēm. Piekraste purvaina, klāta ar papirusa un ūdens hiacintes audzēm. Papiruss veido nelielas peldošas saliņas, kas pārvietoja spa ezeru, ezerā daudz pastāvīgu nelielu saliņu.
Veronika Rota
Kļuvusi pazīstama ar debijas grāmatu triloģiju — "Citādie", "Dumpinieki" (Insurgent) un "Sabiedrotie" (Allegiant). Par pirmo grāmatu saņēmusi vairākus apbalvojumus. Triloģija tiek arī ekranizēta. 2014. gadā iznāca pirmā filma, 2015. iznākusi otrā daļa un 2016. gadā ekranizēta arī pēdējā triloģijas daļa.
Džankarlo Fizikella
F1 karjera
Lai arī itālis uzrādīja vislabākos komandas rezultātus, viņam nācās pamest komandu un atgriezties Jordan. Viņam izdevās izcīnīt tikai 7 punktus tosezon, lai gan jāatzīst, ka komanda tolaik nebija pati konkurētspējīgākā. Sezonas izskaņā tika paziņots par to, ka komanda atbrīvojas no Honda motoriem un 2003. gadā braukt ar Ford. Kaut gan sniegums īpaši neuzlabojās, Fizikellam izdevās izcīnīt savu pirmo uzvaru ārkārtīgi stiprā lietū, Brazīlijā. Neapmierināts ar komandas rezultātiem, Džankarlo devās uz Sauber komandu. Viņš bija ātrāks par komandas biedru Masu un Renault komandas vadītājs Flavio Briatore nolēma atgriezt Fizikellu komandā. Viņa komandas biedrs bija Fernando Alonso. Alonso kļuva par čempionu, bet Fizikella palīdzēja komandai izcīnīt arī konstruktoru kausu. Arī nākamā sezona bija ļoti līdzīga, jo Fizikella, atšķirībā no Alonso, par čempiona titulu necīnījās. Fizikellas līgums atļāva viņam palikt komandā, šoreiz jau kā pirmajam pilotam, jo viņa komandas biedrs, čempions Alonso devās uz McLaren. Viņa jaunais komandas biedrs bija Heiki Kovalainens.
Žans Filips Ramo
Biogrāfija
Darbojies instrumentālajā kamermūzikā, turpinot franču klavesīnistu tradīcijas — vairāku klavesīna skaņdarbu krājumu autors. Ramo savā daiļradē tiecās pēc dekoratīvākas rakstības un dinamiskākas attīstības. Vēlākajos gados nodevies galvenokārt operu komponēšanai.
Pazīstamākie muzikālie darbi: operas "Hipolits un Arisija" (1733. gadā), "Kastors un Pollūks" (1737. gadā), "Dardans" (1735. gadā), baletopera "Galantā Indija" (1735. gadā). Tāpat rakstījis kantātes, motetes un instrumentālo kamermūziku.
Bikini atols
Laikā no 1946. līdz 1958. gadam Bikini atols bija ASV kodolieroču izmēģinājumu poligons. 1946. gadā te tika uzspridzinātas divas atombumbas, 1954. gadā tika izmēģināta ūdeņraža bumba. 2010. gadā testu vieta tika iekļauta UNESCO Pasaules mantojuma sarakstā.
Lineāru vienādojumu sistēma
Pastāv vairākas sistēmas atrisināšanas metodes, piemēram, ievietošanas metode (no vienas sistēmas mainīgā tiek izteikts cits mainīgais, iegūtā izteiksme tiek ievietota citos vienādojumos; tas tiek turpināts, līdz iegūta sistēma, kas satur tikai vienu nezināmo lielumu), Gausa metode, atrisināšana ar Krāmera formulu palīdzību, atrisināšana ar inversās matricas palīdzību.
Vienkāršs piemērs
. Šī vienādojuma atrisinājums ir
. Pēc tam vienādojumā, kurā tika izteikts
vērtība, tiek iegūts, ka:
Lamberts (bīskaps)
Darbība bīskapa amatā
Bīskaps Alberts ar pāvesta legāta Modenas Vilhelma piekrišanu 1226. gada 21. martā no bīskapa Mežotnes sēdekļa atdalīja Sēliju, no kuras Lamberts atsacījās. Sēliju vēlāk pievienoja Rīgas bīskapijai, bet Lambertam kā kompensāciju piešķīra vēl nekristītos Zemgales rietumu novadus, nodibinot Zemgales bīskapiju. Sēlijas ienākumus pagaidām atstāja Lambertam. Kā Sēlijas — Zemgales bīskaps Lamberts faktiski savā bīskapijā nav uzturējies. 1226. gadā pēc 6. janvāra bīskaps Lamberts kopā ar pāvesta legātu Modenas Vilhelmu devās uz Igauniju, bet 1227. gada janvārī piedalījās Sāmsalas iekarošanā.
Kārlis Maria fon Vēbers
Izveidojis vācu romantiskās operas žanru. Viens no pirmajiem nozīmīgajiem romantisma skolas komponistiem. Viņa sarakstītās operas "Burvju strēlnieks" (Der Freischütz; 1821), "Eirianta" (Euryanthe; 1823) un "Oberons" (Oberon; 1826) ietekmēja romantisma operu attīstību Vācijā. Vēl ir sarakstījis mesas, kantātes, instrumentālos koncertus, instrumentālo kamermūziku, virtuozus skaņdarbus klavierēm.
Autentificēšana
Pēc autentificēšanas parasti notiek autorizācija — lietotāja piekļuves (sistēmas resursiem, informācijai) tiesību piešķiršana.
15. ieroču SS grenadieru divīzija (latviešu Nr. 1)
Cīņas Vācijā
26. janvārī divīzijas komandieris Obvurcers pazuda bez vēsts. 3. februārī kaujā pie Landekas krita 32. pulka komandieris Rubenis un 15. artilērijas pulka diviziona komandieris kapteinis Eglītis, bet 34. pulka komandieris pulkvežleitnants Vīksne tika ievainots. Uz laiku divīzijas komandēšanu pārņēma oberfīrers Ādolfs Akss (Adolf Ax), bet 15. februārī par divīzijas komandieri iecēla oberfīreru Karlu Burku (Karl Burk). 34. pulka komandēšanu pārņēma majors Ķīlītis.
Korāns
Tematika un nozīme islāma zinātnēs
Korāns ir avots arī musulmaņu morāles un uzvedības normām. Tajā tiek aprakstītas Dieva praviešu un viņu sekotāju rakstura īpašības, uzvedība un rīcība, parādīta viņu augstā morāle, godīgums, pašziedošanās un dzelžainā pieturēšanās Dieva noliktajiem likumiem.
Korāna izaicinājums
Kā vienu no argumentiem par labu savam patiesumam Korāns izmanto aicinājumu atkārtot tā neatdarināmo dabu. Šis aicinājums ticis izteikts vairākos etapos. No sākuma arābiem ticis piedāvāts sacerēt ko līdzīgu visam Korānam. Arābi nebija spējīgi to atdarināt, tāpēc ticis piedāvāts sacerēt ko līdzīgu desmit Korāna sūrām. Arī šis uzdevums ir bijis neizpildāms, un Dievs piedāvāja sacerēt ko līdzīgu kaut vienai Korāna sūrai. Viens no iemesliem, kāpēc arābi pat nav mēģinājuši to kopīgiem spēkiem atdarināt, bija Korāna pavisam jauns un neatkārtojams izteiksmes stils. Arābu literārais mantojums sastāv no prozaiskiem un dzejiskiem darbiem, kuri tika proklamēti noteiktajā pantmērā un ritmā. Arābu dzeja tika sacerēta sešpadsmit dažādos dzejas pantmēros, bet proza sastāvēja no atskaņotām un neatskaņotām vārsmām. Korāns, savukārt, nav dzeja, taču tajā harmonē gan baltās dzejas prozaisks stāstījums, gan dažādu pantmēru atskaņa. Dažas zīmes atgādina prozu ar atskaņām, bet citas dzeju ar regulāru un enerģisku tempu. Korāns nav arī izklāsts klasiskās prozas stilā vai ierastajā cilvēku valodā. Lai atdarinātu Korānu, poēzijas pārzinējiem vajadzēja sacerēt mākslas darbu, kurš neietilptu nevienā zināmajā dzejas pantmērā, taču vienlaikus atgādinātu ar savu lasījumu dzejas emocionālumu un skanējuma tembru, kurš neliktos prozaisks, taču izklāstītu pavisam nepoētiskus tematus skanīgā, ritmiskā stāstījuma stilā. To labi saprotot, arābu izteiksmes mākslinieki nav mēģinājuši sacensties ar Korānu un ir atzinuši savu nespēju tā priekšā.
Teksta vēsture
Korāna teksta vēsturi var iedalīt divos laikposmos: pravieša Muhammada dzīves laikā un pēc viņa nāves. Laikposmu pēc pravieša nāves var iedalīt divos Korāna kompilācijas posmos: Abū Bekra laikā un Usmāna ibn Affāna laikā.
Indžīls
Islāmā uzskata, ka tikai Korāns no visiem svētajiem rakstiem nav pazaudēts vai sagrozīts.
Korāna atklāsme
Brīdī, kad viņam nāca atklāsme, apkārtējie bija liecinieki atklāsmei, kuru varēja redzēt, dzirdēt un sajust. Viņa seja kļuva pietvīkusi un viņš kļuva kluss un likās, ka viņa domas ir kaut kur tālu, viņa ķermenis bija atslābis kā miegā, viņš klusu izdvesa dūdojošu skaņu un viņa seja bija nosvīdusi pat ziemas laikā. Šāds stāvoklis ilga īsu brīdi un kad tas beidzās, Pravietis uzreiz nodiktēja jaunas Korāna daļas. Atklāsme viņam varēja nākt pat tad, kad viņš staigāja vai vadīja sprediķi. Bija arī gadījumi, kad viņš vairāk kā mēnesi nepacietīgi gaidīja atklāsmi, lai varētu atbildēt kādu uzdotu jautājumu vai, lai skaidrotu kādu notikumu. Atklāsmes Pravietis pats nevarēja ietekmēt. Pravietis un viņa sekotāji zināja šīs zīmes.
Mekas un Medinas sūras
Tomēr Mekas iedzīvotāji nespēja izprast augšāmcelšanos no mirušajiem. Mekas sūrās Korāns ietver argumentus no embrioloģijas un dabas zinātnes kopumā, lai paskaidrotu, kā notiks augšāmcelšanās. Korāns vairākkārtēji pārliecina ar atsaucēm uz vēsturi — kas noticis ar iepriekšējām paaudzēm, ar skaidrojumiem dabā un ar loģiku. Medinas sūrās, kad musulmaņi jau vairs nebija apspiesta minoritāte, bet stabila sabiedrība ar Pravieti vadībā, Korāns atklāj likumus musulmaņu sabiedrības iekārtai — par kāzām, tirdzniecību un finansēm, starptautiskajām attiecībām, karu un mieru.
Zvolenas apriņķis
Apriņķa Očovas ciemā dzimis enciklopēdists Matejs Bels (Matej Bel, 1684-1749) un politiķis Jozefs Moravčiks (Jozef Moravčík, 1945).
Marks Vebers
Karjera
Vebers debitēja nacionālajā kartinga čempionātā 15 gadu vecumā, 1992. gadā kļūstot par Jaundienvidvelsas štata kartinga čempionu.
Niks Heidfelds
Formula 1 karjera
Pēc tam F1 sacīkstēs vairs nav piedalījies, F1 karjeras laikā nav guvis nevienu uzvaru.
Varavīksnes lorikets
Vairošanās
Mātīte izdēj divas baltas olas un perē tās 23 - 25 dienas. Vecāki baro putnēnus 7 - 8 nedēļas. Pēc tam tie pamet ligzdu, taču vēl nedēļas 2 - 3 ir atkarīgi no vecākiem.
Sojuz TMA-15M
Sojuz TMA-15M (ru) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Tas palaists orbītā 2014. gada novembrī. Uz zemes atgriezās 2015. gada jūnijā.
Fransisko de Surbarans
Dzīve
1626. gadā Surbarans notāra klātbūtnē noslēdza jaunu līgumu Karaliskā Sanpablo dominikāņu ordeņa sludinātāju biedrību: viņam astoņu mēnešu laikā bija jāuzglezno 21 glezna. 1627. gadā mākslinieks uzgleznoja savu slaveno darbu "Kristus krustā" un ar to ieguva tādu ievērību, ka Seviļas pilsētas padome 1629. gadā viņam izteica piedāvājumu apmesties Seviļā uz pastāvīgu dzīvi. Gleznā Kristus attēlots piesists vienkāršā koka krustā. Viņa baltais gurnauts uzgleznots, kā tas raksturīgi barokam, prasmīgi sakrokots un kopā ar saspringto ķermeni kontrastē ar melno fonu. Kristus sejā attēlotas nevis pēdējās ciešanas, bet gan pārpasaulīgs miers. Saskaņā ar Tridentas koncila lēmumu makslinieki tika mudināti radīt nevis krāšņas kompozīcijas, bet gan attēlot tikai Jēzu Kristu. Daudzi teologi turklāt uzskatīja, ka Kristus un Marijas ķermeņiem jābūt ideāliem. Surbarana darbos parādās abi šie principi.
Latviešu leģions
Leģiona dienesta pakāpes
1943. gadā ar leģiona formēšanas štāba priekšnieka pavēli tika noteikta dienesta pakāpju pielīdzināšana Latviešu leģionā:
Tornas (Toruņas) būvpulki
1944. gada 29. novembrī ar SS vadības pavēli no 15. divīzijai piekomandētajiem 1. Rīgas latviešu brīvprātīgo policijas pulka un 2. Kurzemes latviešu brīvprātīgo policijas pulka vīriem, kā arī 1925. un 1926. gadā dzimušajiem jauniesauktajiem, kas bija pagaidu kārtā bija iedalīti 5 būvpulkos, kopskaitā ap 10 000 vīriem, izveidoja papildinājumu vienību kopumu, kas kļuva pazīstama kā Tornas (Toruņas) būvpulki. Līdz pat 1945. gada janvārim pulki tika nodarbināti pie pozīciju izbūves, kur tos neapbruņotus pārsteidza ienaidnieka tanku smaile. Lielākā daļa būvpulku vīru padevās rietumu sabiedrotajiem.
Mobilizācija
Mobilizācija visā Latvijā notika no 1943. gada marta līdz augustam, bet Kurzemē arī vēl septembrī un oktobrī. Pirmā iesaukšanas akcija noritēja no 1943. gada marta līdz augustam. Tika pārbaudīti 1919.—1925. gadā dzimušie. Mobilizāciju veica pamatojoties uz Austrumu reihsministra Alfrēda Rozenberga 1941. gada 19. decembra noteikumiem "par darba pienākuma ieviešanu ieņemtajos Austrumu apgabalos". Ģenerālkomisariāta 3. nodaļas — Darba un sociālās pārvaldes — paspārnē izveidoja pārbaudes vadības štābu. Mobilizācijai pakļauto sarakstus sastādīja policija. Pirms pārbaudes noteica trim dienesta veidiem nepieciešamo iesaucamo skaitu: SS leģionam 15 500 (29,1%), Vērmahtam — 22 000 (41,5%), civilajam darba dienestam — 15 600. Saskaņā ar pārbaudes veikšanas direktīvas 26. februāra labojumiem, mobilizējamiem ļāva brīvi izvēlēties vienu no trijiem dienesta veidiem, bet, ievērojot to, ka īsā laika sprīdī netika iegūta nepieciešamā proporcija starp minētajos dienesta veidos iesaistītajiem, no 8. marta tika piemērota atkal sākotnējā (16. februāra) direktīvas redakcija: "(…) pārbaudes vadītājs ieteic darba pienākumus pildošajam iestāties leģionā un, ja tas nenotiek, lemj par viņa nozīmēšanu par izpalīgu vai izšķirošā darba dienestā."
Baikāls
Ģeogrāfija un hidroloģija
Par spīti lielajam dziļumam, ezera ūdeņos notiek apmaiņas procesi un ezerā neveidojas ūdens slāņi, kā, piemēram, Tangaņikas ezerā vai Melnajā jūrā.
Eģiptoloģija
Par eģiptoloģijas pirmsākumu tiek uzskatīts 1822. gads, kad francūzis Žans Fransuā Šampolions atklāja paņēmienu, ar kuru atšifrējami ēģiptiešu hieroglifi. Šampolions ir arī pirmās ēģiptiešu valodas gramatikas un vārdnīcas sastādītājs.
Latviešu nacionālistu savienība
Dalībnieku turpmākās gaitas
LNS biedrus Ievu Birgeri (Lasi), Ernu Briņķi, Olgu Dragunu, Nikolaju Liepiņu, Jēkabu Trušiņu un Ottomāru Verli pēc kara otrreiz represēja padomju drošības iestādes.
19. ieroču SS grenadieru divīzija (latviešu Nr. 2)
Kaujas pie "Austrumu vaļņa"
1944. gada 30. jūnijā divīzijā bija 10 592 vīri, bet 1944. gada 20. septembrī - 12 507. No 1944. gada jūnija līdz jūlija vidum divīzija bija iesaistīta atkāpšanās kaujās pie Latvijas robežas. 17. jūlijā abas latviešu divīzijas atkāpjoties pārgāja Latvijas robežu.
Kaujas Kurzemē
Bez tam, 19. divīzijas sastāvā bija divas lauku lazaretes, kuras apkalpoja latviešu medicīniskais personāls. 1945. gada 15. janvārī 42. (1.) pulks tika nosaukts Valdemāra Veisa, bet 43. (2.) pulks - bijušā divīzijas komandiera Hinriha Šuldta vārdā.
Dzērbenes viduslaiku pils
Vēsture
Dzērbenes pilsnovada nosaukums Serben cēlies no tā pirmā pārvaldnieka Rīgas arhibīskapa vasaļa Sīmaņa Serbena (Zerbena) vārda. 1361. gadā Rīgas arhibīskaps Fromholds Piebalgas un Dzērbenes pilsnovadus ieķīlāja savam vasalim Bartolomejam no Tīzenhauzenes par 2800 Rīgas mārkām. Savukārt 1439. gadā arhibīskaps Henings Šarpenbergs Dzērbenes pilsnovadā savam vasalim Ansim Rennem izlēņoja Taurenes sētu.
Pērkonkrusts
Nosaukums
Ā. Šilde par dibināšanas sapulci savā atmiņu grāmatā raksta:
Ideoloģija
Pērkonkrusts noraidīja kristietību kā svešu ietekmi un tā vietā ieteica pieņemt dievturību.
Bieži autori pērkonkrustiešus pieskaita pie nacistiem vai fašistiem, taču paši pērkonkrustieši līdz pat 1940. gadiem nacismu kritizēja, bet pret fašismu izturējās ar simpātijām, taču nesekoja tā principiem. Pērkonkrustieši no fašisma un nacisma pārņēma tikai struktūru un dekorācijas. Itālijas sūtnis Latvijā Džordžio Mameli rakstīja Itālijas Ārlietu ministrijai:
Pērkonkrusts
Pērkonkrusta darbība aptvēra visu Latvijas teritoriju. Visaktīvākā darbība tika izvērsta Rīgā, Liepājā, Valmierā, Rēzeknē, Jelgavā un Jaunlatgales apriņķī. Pēc G. Celmiņa sniegtajām ziņām, Pērkonkrusta biedru skaits sasniedza 12 000—15 000, taču šie skaitļi tiek apšaubīti. Vācijas izlūkdienests biedru skaitu novērtēja no 5000 līdz 6000, citi avoti norāda ka Pērkonkrustiešu skaits nepārsniedza apmēram 6000 cilvēku. Īpaši aktīvu atbalstu Pērkonkrustam izrādīja daļa akadēmiskās jaunatnes. Liela ietekme pērkonkrustiešiem bija akadēmiskajā izdevumā Universitas, kā arī studentu korporācijās. Piemēram, tika nolemts, ka visiem “Selonijas” biedriem ir jāiestājas Pērkonkrustā. 1933. gada decembrī Pērkonkrusts ieguva četras vietas Studentu padomes vēlēšanās. Organizācijā sastāvēja arī vairāki virsnieki un virsdienesta karavīri, aizsargu vidējais komandējošais sastāvs, ārsti un citi intelektuālo aprindu pārstāvji. Saskaņā ar Politpārvaldes rīcībā esošajām ziņām, Pērkonkrusta sastāvā esot bijušas pat veselas aizsargu nodaļas (Sīpeles un Plāņu pagastos un Alojā). Īpašās nometnēs Pērkonkrusts rīkoja savu biedru sākotnējo militāro apmācību, tomēr organizācija nebija bruņota. Ar Pērkonkrusta darbību bija cieši saistīta sporta un morāli-fiziskās audzināšanas biedrība Tēvijas Sargs, abu organizāciju nodaļu dibināšana reizēm notika vienlaicīgi.
Pēc 15. maija apvērsuma
Sākot ar 1935. gadu, pērkonkrustieši pulcējoties sāka izmantot dievturu rīkotos pasākumus. Pēc ieslodzījumā pavadītajiem diviem gadiem vadību pārņēma Ernests Plāķis (J.Plāķa dēls), kurš mēģināja apvienot izkliedētās pērkonkrustiešu grupas. 1937. gada 14. maijā viņš kopā ar 31 citu pērkonkrustieti tika apcietināts un 1938. gada jūnija sākumā notiesāts.
Gustavu Celmiņu 1937. gada 13. novembrī izraidīja no Latvijas. Izraidīts Itālijā, viņš apmeklēja arī Poliju, Ungāriju, Rumāniju, Dienvidslāviju, Turciju, Vāciju un Igauniju. Šajā laikā viņš bieži tikās ar fašistiem, tostarp devās uz Rumāniju, lai tiktos ar Kodreanu un apsprieda starptautiska tīkla izveidi Šveicē. Celmiņš uzskatīja, ka Pērkonkrustam ir spēcīga radniecība gan ar Nacionālo fronti, gan ar Dzelzs Gvardi. No 1938. gada G. Celmiņš dzīvoja Somijā un piedalījās brīvprātīgo vervēšanas organizēšanā Ziemas kara laikā, 1940. gada augustā Celmiņš pārcēlās uz Vāciju. Latvijas teritorijā Pērkonkrusta vadību uzņēmās Ādolfs Šilde.
Otrā pasaules kara laikā
Neilgi pēc Molotova-Ribentropa pakta 1939. gadā Latviju ieņēma Padomju Savienība. Kamēr Ulmaņa ieslodzītos komunistus padomju režīms atbrīvoja ar skaļām ceremonijām, Pērkonkrusta politieslodzītie netika atbrīvoti, jo bija ideoloģiskie pretinieki un antikomunisti. Tā vietā 1940.—1941. gadā padomju varas iestādes apcietināja vairākus Pērkonkrusta biedrus, dažus no tiem deportēja uz Sibīriju.
1941. gada jūnijā G. Celmiņš un virkne citu pērkonkrustiešu vadītāju atgriezās Latvijā kopā ar vācu karaspēku. Latvijas pērkonkrustieši aktīvi iesaistījās tā saucamajās “pašaizsardzības grupās”. Pēc vācu ienākšanas Rīgā Pērkonkrusts atjaunoja legālu darbību, kļūdams par vienīgo atļauto latviešu politisko organizāciju. Īsā laikā pērkonkrustiešos pieteicās 10-15 000 cilvēku, daudzi no kuriem ieņēma amatus vācu okupācijas varas izveidotajās iestādēs, policijā un Sicherheitsdienst. Arī vācu atļauto latviešu preses izdevumu, it īpaši provincē, vadībā nonāca pērkonkrustieši. 1941. gada 25. jūlijā G. Celmiņš Austrumu okupēto apgabalu ministram Rozenbergam piedāvāja dibināt divas latviešu pērkonkrustiešu divīzijas.Pēc Otrā pasaules kara un Latvijas vācu okupācijas sākšanās pērkonkrustiešiem un arī citiem latviešiem atgriezās cerības par nākotni, taču laikam ritot, kad vācieši sāka parādīt savus īstos nolūkus, šī pērkonkrustiešu un tautas apņēmība zuda. 1941. gada 17. augustā vācu militārā pārvalde Pērkonkrustu slēdza.
Pēc Pērkonkrusta aizliegšanas daļa pērkonkrustiešu turpināja aktīvu sadarbību ar okupantiem, taču daļa iesaistījās pretestības kustībā. Daļa biedru 1942. gadā no Pērkonkrusta izstājās. G. Celmiņš vienlaikus ar darbu vācu administrācijā vadīja Pērkonkrusta pagrīdes darbību un organizēja pagrīdes izdevumu Vēstījums (1943.) un Latvju raksti Brīvā Latvija (1943—1944) izdošanu. 1944. gada 14. martā Gestapo G. Celmiņu apcietināja un nosūtīja uz Dahavas koncentrācijas nometni (1945. gada 5. maijā G. Celmiņu atbrīvoja amerikāņu armija, pēc tam līdz savai nāvei Celmiņš dzīvoja ASV). 1944. gadā tika apcietināti arī citi pērkonkrustieši, un pēc šiem arestiem Pērkonkrusta darbība apsīka un pēc padomju okupācijas atjaunošanas tā arī vairs neatsākās ne Latvijā, ne trimdā.
Mūsdienās
2016. gadā blogeris Jānis Polis ziņoja, ka bijušās GCC vietnes īpašnieks varbūt ir saistīts ar viltus ziņu vietnēm.
Gustava Celmiņa trieciennieki
Pēc noteikta laika pēc iestāšanās organizācijā Pērkonkrusta biedri varēja tikt uzņemti trieciengrupās jeb "T" grupās. 1935. gadā šīs grupas pārdēvēja par Gustava Celmiņa triecienniekiem (G.C.T.).
Guntis Džeriņš
Gunta trīs gadus jaunākais brālis Andris arī ir profesionāls hokejists.
Džensons Batons
Sākums
Batons sāka piedalīties kartingu sacīkstēs astoņu gadu vecumā. 1991. gadā viņš uzvarēja visās 34 britu Cadet kartingu čempionātā un izcīnīja titulu. 1997. gadā viņš kļuva par visu laiku jaunāko braucēju, kurš ir uzvarējis Eiropas Super A čempionātā, kā arī izcīnīja Airtona Sennas piemiņas kausu.
Williams (2000)
1999. gada beigās, kad Batons Silverstonas trasē testēja McLaren kā balvu par uzvaru jauno braucēju konkursā, viņš izmēģināja arī Prost formulu. Tolaik atbrīvojās vieta Williams komandā, kura pārtrauca līgumsaistības ar Alesandro Dzanardi. Komandas vadītājs Frenks Viljamss piedāvāja vietu komandā uzvarētājam cīņā starp Batonu un Formula 3000 pilotu Bruno Žunkeiru. Batons uzvarēja un ieguva tiesības. gadā pārstāvēt Williams Formula 1 komandu.
Benetton, Renault (2001—2002)
Batons tika izīrēts Benetton komandai. . gadā komandas vadība visu sezonu solīja uzlabot formulas konkurētspēju, tomēr tas nepiepildījās. Visas sezonas gaitā viņa komandas biedrs Džankarlo Fizikella pārspēja britu pilotu kvalifikācijas braucienos. Labākais sezonas rezultāts bija piektā vieta, kopvērtējumā viņš ierindojās 17. vietā.
Honda, Brawn (2006—2009)
Visu ziemu nebija skaidrs, vai komandu kāds iegādāsies un vai tā varēs piedalīties čempionātā. Tā kā visās pārējās komandās pilotu vietas jau bija aizņemtas, no tā bija atkarīga Batona turpmākā karjera. tika paziņots, ka komandas vadītājs Ross Brons ir nopircis komandu un pārsaucis to par Brawn GP. Vietas komandā saglabāja gan Batons, gan Barikello.
Krasimirs Balakovs
Bulgārijas izlase
Bulgārijas izlasē spēlējis no 1988. gada līdz 2003. gadam (viens no visu laiku ilgākajiem periodiem). Aizvadījis 92 spēles un guvis 16 vārtus izlases labā. Piedalījies ne tikai 1994. gada FIFA Pasaules kausa izcīņā, bet arī 1996. gada Eiropas čempionātā un 1998. gada FIFA Pasaules kausa finālturnīrā.
Bruno Kalniņš
Žurnālu vadīšana
Bruno Kalniņš aktīvi darbojās publicistikā:
Latvijas valsts atzīšana de facto
Citu valstu nostāja
1918. gada 22. decembrī Padomju Krievija oficiāli atzina Stučkas vadīto Latvijas Padomju valdību. Toties Japānas valdība 1919. gada 10. janvārī ar oficiālu rakstu atzina Ulmaņa Pagaidu valdību kā likumīgo Latvijas valsts starptautisko tiesību nesēju. Haiti valdība Latvijas valsti atzina 1919. gada 30. janvārī. 1919. gada 21. jūnijā Igaunijas valdība atzina Ulmaņa Pagaidu valdību un noslēdza līgumu par aizdevumu kārtošanu, robežu noteikšanu un citiem jautājumiem, kas nozīmēja arī savstarpēju de facto atzīšanu.
Aleksandrs Vurcs
Aleksandrs Vurcs (dzimis, Vaidhovenē, Austrijā) ir austriešu autosportists, pazīstams kā bijušais Formula 1 pilots.
Karjera
viņš paziņoja par to, ka beidz karjeru. Pēdējā sezonas sacīkstē viņu aizvietoja viens no komandas testpilotiem Kadzuki Nakadžima. Viņš pēc tam kļuva par Honda komandas testpilotu un saglabāja vietu arī pēc tam, kad komanda tika pārdota un pārsaukta par Brawn. . gada Vurcs vadīja medicīnisko mašīnu.